CELEX: 62010CN0455
Language: et
Date: 2010-09-17 00:00:00
Title: Kohtuasi C-455/10: Eelotsusetaotlus, mille on esitanud Centrale Raad van Beroep (Madalmaad) 17. septembril 2010 — G. A. P. Peeters-van Maasdijk versus Raad van Bestuur van het Uitvoeringsinstituut werknemersverzekeringen

4.12.2010   
            
            
               ET
            
            
               Euroopa Liidu Teataja
            
            
               C 328/16
            
         Eelotsusetaotlus, mille on esitanud Centrale Raad van Beroep (Madalmaad) 17. septembril 2010 — G. A. P. Peeters-van Maasdijk versus Raad van Bestuur van het Uitvoeringsinstituut werknemersverzekeringen
   (Kohtuasi C-455/10)
   ()
   2010/C 328/29
   Kohtumenetluse keel: hollandi
   
      Eelotsusetaotluse esitanud kohus
   
   Centrale Raad van Beroep
   
      Põhikohtuasja pooled
   
   
      Kaebuse esitaja: G. A. P. Peeters-van Maasdijk
   
      Vastustaja: Raad van Bestuur van het Uitvoeringsinstituut werknemersverzekeringen
   
      Eelotsuse küsimused
   
   
               1.
            
            
               Kas määruse nr 1408/71 (1) artikli 71 lõike 1 punkti b tuleb tõlgendada nii, et seda artiklit tuleb kohaldada ka töötaja suhtes, kes asus oma piirialal asuvast elukohast elama teise liikmesriiki kui pädevasse riiki pärast oma viimases töökohas töötamist, kuid töövõimetushüvitise saamise ajal?
            
         
               2.
            
            
               Kas ELTL artiklit 45 või ELTL artiklit 21 tuleb tõlgendada nii, et sellega on kooskõlas selline siseriiklik õigusnorm nagu WW artikli 19 lõike 1 punkt f, mille kohaselt sõltub töötushüvitise saamise õiguse taastumine sellest, kas asjaomase isiku elukoht asub Madalmaade territooriumil, isegi kui ta elab Madalmaade piiri vahetus läheduses ja on täielikult keskendunud Madalmaade tööturule?
            
         
      (1)  Nõukogu 14. juuni 1971. aasta määrus (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 149, lk 2; ELT eriväljaanne 05/01, lk 35).